(1613) OM dat nu Phoebus schijnt / te scheyden naer sijn sael / En dat den heldren dach / gaet t ' onder t ' eenemael / Sijn Paerden heel vermoeyt / hun ga ē te ruste strecken Na al den arbeyt van des Hemels licht te trecken Diana doen oprees / met haer schoon silvren schijn Die al de minnende een reyn behulp wou zijn / tGhesternte aen de locht / verscheyden fraey ghetuyghen Verbreyden dat de minst voor d ' overhooft moet buyghen Den guer een lieven tijt / gheraeckt me aen sijn ent sGhelijcx ghelievers doen / tot ' tminnen soet ghewent De uer comt datmen wint / ' tgheen eerst scheen onghewonnen Gheen saecke wort voleynt / ten zy die is begonnen / De Son en oock de Maen / die eynden haren ganck De dierbaer waerden tijdt / en vallet niet te lanck Om een volcomen lust / in Redenrijck te storten Tot een vermaken soet : doch ' tIaer began te corten My doende sulck bewijs / door teeckens menichfout Wanneer het lijd ' lijck is / int best men wel op hout Ten can niet alles al / by een tsaem zijn begrepen Tis heuchlijck dat de zee / bebout wert met veel schepen De Rijcke Iuno vroet / weldadich mede prees tGhewrachte werck waerin / men eerbaerheyt bewees Minerva wijs in raet / comt oock den gheest ontdecken Aensiende dattet wil / de Ieucht tot voordeel strecken De schoonste Venus schoon / maeckt harde schichten soet Mits dat de Ieucht uyt deucht / dit altesamen doet .Lucina der gheboort / neemt mede goet behaghen Dat haer lieff eel gheslacht / comt tot sijn oude daghen In eendracht / Lieffd ' en vre / soo voortijts wert ghebracht Int Echtelijck Verbont / ' tvoorouders out gheslacht Daer Hebe vande Ieucht / doort vrientlijck tsamen rusten Dus staechs ghenietend ' is / veel smakelijcke lusten De rieckende begaeft / eel Flora soet van geur Met bloemkens chiert het hooft van haer dies door ghetreur Gheraken tot het hoochst / en t ' minnelijck versamen Waerom de Ieucht in vreucht / oyt by malcander quamen : Den reghen en de schijn van Sol neemt synen ganck Oock ' tclaghen met ' tghesucht / en vreuchdelijcken sanck Becommernis en can niet staech int herte woonen Den flauwen gheest die moet / hemselfs wat blyder toonen Meer dan het swack ghemoet / int binnenste besluyt Op dat de schempers niet en spreken overluyt .Helaes ! trou Minnaer ghy zijt in het net ghevanghen Doet desen Lusthoff op / vermaket thert met sanghen .